Månedsbrev Februar

**Januar**

Denne måneden har vært kaldt og fylt med sykdom, vi har hatt mye av omgangssyke på avdelingen vår, men nå kan det se ut som vi har kommet oss forbi sykdom! Det begynner sakte å bli varmere, det har begynt å bli lysere om morgenene, og dette betyr at vi kommer oss mye mere ut på dagene som igjen er med å forebygge sykdom. I januar har vi snakket mye om bjørnen som ble stubbrumpet og i den forbindelse hadde vi et is-eksperiment om hva som skjer med vann når det fryser og hva som skjer med isen når den blir varm. Vi har jobbet en del med stopp-regelen, og barna begynner å bli utrolig flink til å si stopp når de ikke har lyst til noe. Dette skal vi jobbe videre med, for å gi de ordforrådet til å begrunne hvorfor de ikke ønsker at dette skal skje.

Vi hadde en markering for Hedda som dessverre har sluttet hos oss, og fått en del besøk av Elin som har begynt hos oss.

Vi har også fått en ny venn på Folen, Trampe (Håndukke) som er en kanin 😊

**Februar**

Det er ikke så lenge mørkt om morgenen, det blir forhåpentligvis litt varmere, dette betyr at vi kan være mer ute med de små. I februar skal vi få høre eventyret om gullhår. Her kommer vi til å lage til et kreativt opplegg også. Vi skal ha fortellingen, muligens vi lager konkreter, for å gjøre det mer interessant.

Vi øver på farger, hvilke som ligner litt på hverandre, hva de heter, at det er nyanser.

Vi skal jobbe videre med stopp-regelen, og bygge videre på denne, stopp, jeg har ikke lyst til at du skal slå/sparke/klype eller lignende. (Stopp. Ikke \*\*\*\*\*)

Vi begynner å øve på formene sirkel, trekant og firkant.

Vi prater, leker og koser oss ellers i hverdagen med fokus på læring 😊

Viktige datoer i februar:

Samenes dag: 06.02 (Vi har en liten markering)

Henrik: 14.02 (tirsdag)

Karneval: 17.02 (fredag)

Fastelaven: 19.02 (søndagen)